Document ID: /roh_data/filtered/fineweb-2-filterrobots_roh.jsonl.gz/30091

A Gersau en il chantun Sviz ha il vend buffà cun ina sveltezza da 110 km l'ura ed a Vaduz è vegnì mesirà ina sveltezza da 111 km l'ura ed a Meiringen en il chantun Berna eran quai anc 107 km l'ura. Ad Altenrhein en il chantun Son Gagl han ins schizunt mesirà ina sveltezza da 122 km l'ura.
En plirs lieus han ins stuì tschentar giu las pendicularas sco per exmepel a Meiringen-Hasliberg, Engelberg-Titlis e Crans-Montana.
Favugn ha era interrut traffic
Sin il Lai da Constanza han per part las navs-fera betg pudì traversar il lai. Ultra da quai èn pliras lingias da vafier stadas interruttas.
En il chantun Zug ha stuì vegnir serrada ina via pervia da plantas derschidas.
Sper dabler vend ha il favugn era purtà temperaturas da primavaira. Al Lai da Constanza han ins mesirà dapli che 20 grads. Sur 19 grads han ins mesirà a Feldbach en il chantun Turitg, a Bischofszell en il chantun Turgovia ed a Buchrain en il chantun Lucerna.
RR novitadas 20:00